《宋公遗爱祠》
明代·张诩

懿哉宋公，德大有容。明明在公，耿耿于衷。民始茅茨，火灾是苦。

寔公教之，陶瓦筑堵。公之去矣，笑色日远。遗爱在人，千载弗谖。

生则君之，死则尸之。君之尸之，民之秉彝。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。